**NAČIN STUDIRANJA, TRAJANJE STUDIJA I ZVANJE**

**NAČIN STUDIRANJA**

**Redoviti studij**

Namijenjen je studentima kojima je to jedino zanimanje i koji po toj osnovi ostvaruju određena prava (zdravstveno osiguranje, smještaj u domu, subvencionirana prehrana, povlastice u prijevozu, rad preko studentskog servisa i sl.).

**Izvanredni studij**

Namijenjen je prvotno studentima koji su u radnome odnosu ili zbog nekih drugih razloga žele studirati po posebnome režimu i sami snose troškove studija (promjena zanimanja, doškolovanje i sl.). Izvanredni studij nije moguć studentima dvopredmetnih studija koji u svojoj kombinaciji imaju jedan od studija stranih jezika, Studij arheologije, Studij povijesti umjetnosti te na Studiju psihologije i Studiju logopedije.

**Redoviti studij uz plaćanje**

To je studij na kojem se izlazi u susret studentima za koje društvena zajednica nije izdvojila participaciju te sami snose troškove svoga studiranja. Oni također imaju određena prava kao i redoviti studenti (zdravstveno osiguranje, smještaj u domu, subvencionirana prehrana, povlastice u prijevozu, rad preko studentskog servisa i sl.).

**TRAJANJE STUDIJA I ZVANJE**

Preddiplomski studij traje 6 semestara (3 godine) i po završetku se stječe zvanje prvostupnik – *bachelor*.

Diplomski studij traje 4 semestra (2 godine) i po završetku se stječe zvanje magistar struke.